Den Vest-Sjællandske Avis, 1830-06-19
I Amerika vedbliver det at være uroligt. General Bustamente har slaget Guerreros Partie og taget Obersterne Victoria og Salgade til Fange. Guerrero bliver forfulgt og skal stilles for en Krigsret i Mexiko, tilligemed Pater Alpuche; men man siger, at Provinserne St. Blas og Guadalajara skulle have erklæret sig for ham. J det Jndre af Plataunionen ere blodige Begivenheder forefaldne. Uniterieren Gen. La Patz commanderer Tropperne i Provinsen Cordova, og hans Modstander Føderalisten Gen. Qviroga i Sta Fe. Regieringen i Buenos Ayres havde sendt Commissarier til denne sidste for at underhandle med ham. De passerede igiennem La Pas's Distrikt, og denne erklærede, at han havde ikke noget derimod, men imedens Underhandlingerne stode paa, rykkede General Patz pludselig frem med 3200 Mand og overfaldt General Qviroga, som stod i en Leier med 2300. Denne blev totalt flaget: han mistede 90 Bagagevogne og hans Jnfanterie og Artillerie maatte overgive sig efter en Kamp som varede i 6 Timer; hans Kavallerie blev adspredet og han trak sig tilbage med et Tab af 1000 Mand til Esqvina hvor Gen. Villafan med 1400 Md. og 4 Kanoner fik Ordre til at støde til ham; Gen. La Patz Fremgangsmaade var imidlertid høist forræderisk. - Jmellem Bolivar og Gen. Pacz er det endnu ikke kommen til Fiendtligheder. Den første skal have mange Tilhængere i Ven zuela; hvor Jndvaanerne finde Par Regiering at være temmelig trykkende. – J Spanien selv hersker ikke megen større Rolighed end i dets forrige Colonier; thi Regieringen skal have faaet Depescher fra Greve Ofallig, Spansk Gesandt i Paris om at de Spanske Udvandrede tilberede en Expedition for at giøre Landgang paa Nordkysten af Spanien, formodentlig for at betiene sig af den misfornøiede Stemning som hersker i de Baskiske Provinser, og derved tilveiebringe en Revolution i Landet; Regieringen tager nu overordentlige Forholdsregler for at modsætte sig dette Foretagende. – J Portugal er det ogsaa galt; Det 14de Linieregiment, som ligger i Staden Taviera i Algarbien har gjort Opstand, og raabt Dronning Donna Maria leve! Man har sendt nogle Penge derhen, for om muligt at faae Oprøret dæmpet. J Valenca ere 60 Mand deserterede med Vaaben og Bagage for at støde til en Bande af Constitutionelle, som paa nogen Tid har streifet omkring paa Grændsen af Gallizien. Regieringen har ingen Penge; Finanzeministeren har forgiæves forsøgt at formaae de anseeligste Capitalister til at rykke ud med et Laan, og man har seet sig nødt til at optage et tvungent Laan hos Handelstanden i Lissabon og Oporto. - Regentskabet paa Terceira foruroliger Regieringen paa det Yderste; der skrives fra det Preussiske: at den Keiserlige Brasilianske Gesandt Marqvien af Regende har begivet til Varschau, da han er bleven accrediteret hos den Russiske Keiser med en meget vigtig Mission, som angaaer Regentskabet paa den omtalte Øe. Keiser Don Pedro vil nemlig accreditere alle sine Gesandte ved de Europæiske Hoffer tillige for Regentskabet og har derfor ladet de tre Medlemmer af Regentskabet udstæde de fornødne Creditiver, men som dog ikke skulle være antagede af nogle Hoffer. Erkiendelsen af Regentskabet paa Terceira vil nu meget beroe paa den Russiske Keisers Forhold i dette Anliggende, hvilken skal personlig være ugunstig findet mod Don Miguel. Man holder det for Sandsynligt at det Preussiske Hof vil rette sig efter det Russisk Cabinets Beslutning. Det Engelske Cabinet skal derimod giøre sig megen Umage for at formaae den Franske Regiering til at erkiende Don Miguel for Konge, da Greven af Aberdeen skal være meget bange forat Regieringen paa Tercera skal komme i Forbindelse med de Europæiske Kabinetter. Man siger nu at Fyrsten af Polignak ønsker vel under nærværende Omstændigheder at giøre alt muligt forat behage det Engelske Cabinet, men tillige at Kongen af Frankerige skal ligesom den Russiske Keiser være personlig ugunstig findet mod Don Miguel. – De politiske Forhold ere høist besynderlige: Den Russiske Ambassadeur Fyrsten af Lieven underskriver i London en Traktat angaaende Sagernes Regulering i Grækenland hvis Und førlighed en anden forhenværende Russisk Minister, Greven af Capodistria skildrer i Diplomatikens fineste Konstsprog. Underhandlingen om Prins Leopolds Thronbestigelse gaaer derved i Lyset, nu rappelleres Fyrsten af Lieven og Greve Matuschevitsch kommer til London som hans Efterfølger. Han opholdt sig den 6te i Dover saalænge til Fyrsten og Fyrstinden af Lieven vare paa Tilbagereisen ankomne dertil. – Jfølge private Breve fra London skal Ministeren Peels Brodersøn have væddet 1000 Pd. St. imod 100, om at naar den 3die Julii kommer saa er Hertugen af Vellington ikke længere Minister. Den gamle berømte Oppositionstaler af Vigpartiet Marquien af Landsdovn omtales som hans Efterfølger. Selv den Preussiske Statstidende indeholder en Skrivelse fra London, hvori det hedder: at Hertuge af Clarence vil blive nødt til at forandre Ministeriet, uagtet han skal have lovet, Kongen ikke at foretage Forandringer deri.